Боччэр утыку кърахьэ
Лэскэн щIыналъэм хыхьэ Анзорей къуажэм дэт школ №1-м щекIуэкIащ боччэмкIэ (боулингым ещхь спорт лIэужьыгъуэ) республикэпсо зэхьэзэхуэ. Мы зэIущIэм кърихьэлIат зи узыншагъэм щыщIэны-гъэ зиIэ сабийхэр.
ЗэIущIэр къызэIуахащ Лэскэн щIыналъэм и Iэтащхьэм и къуэдзэ Бэрэгъун Зуберрэ ныбжьыщIэхэм я узыншагъэм щы-кIэлъыплъ школым и унафэщI Кулюшин Александррэ. Мы зэхьэзэхуэр я ехъулIэныгъэщIэхэм я щIэдзапIэ хъуну ахэр кърихьэлIахэм ехъуэхъуащ.
Анзорей, Арщыдан къуажэхэм дэт щэнхабзэмкIэ унэхэм я гъэсэн ныбжьыщIэхэм зэхуэсыр уэрэд, макъамэхэмкIэ ягъэдэхащ.
Зэхьэзэхуэм щIидза нэужь, сабий 20 хъу гупыр тIууэ ягуэшащ. ЗэIущIэм хэтахэм зэпеуэ гъэщIэгъуэн къагъэлъэгъуащ. НыбжьыщIэхэм я нэгум кърих дэрэжэгъуэм гур хигъахъуэрт, узэщIиIэтэрт.
Лэскэн щIыналъэм и Iэтащхьэ АфIэунэ Аслъэнрэ Кулюшин Александррэ къабгъэдэкI грамотэ, медаль, саугъэтхэмкIэ цIыкIухэр ягъэпэжащ.
НафIэдз Мухьэмэд.
